Roza Otunbayeva Vashingtonda bo'lib, yuksak mukofot bilan taqdirlanadi
Qirg'iziston prezidenti AQSh rahbariyati bilan muzokaralar olib boradi. Davlat departamentida Jasoratli Ayol mukofoti bilan siylanadi.
Otunbayeva 7 mart kuni Vashingtondagi yetakchi tahlil markazlaridan biri, Xalqaro Tinchlik uchun Karnegi Jamg'armasida siyosatdonlar va jurnalistlar oldida so'zlaydi. Tashkilotning bildirishicha, ma'ruza Qirg'iziston yuzlashayotgan iqtisodiy qiyinchiliklar va respublika siyosiy tizimidagi o'zgarishlarga bag'ishlanadi. Roza Otunbayeva Davlat departamentida AQSh Tashqi ishlar vazirasi Xillari Klinton bilan muloqot qiladi. 2007 yildan beri beriladigan bu mukofot uchun nomzodlar AQSh elchixonalari tomonidan ko'rsatiladi. Sovrindorlar odatda jamiyat taraqqiyoti uchun uzoq yillardan beri kurashib kelayotgan, huquq va adolat yo'lida jasorat ko'rsatgan, xalq xizmatida yurgan ayollar. Davlat departamenti nazarida Roza Otunbayeva mana shunday insonlardan biri. Otunbayeva, deydi u, o'tgan yili iyun oyida janub qonga belangan paytda hukumat boshida turgan va xunrezliklarning oldini olish uchun zarur choralar ko'rmagan rahbar. "Otunbayeva balki jinoyatchi siyosatchilar qatoriga kirmas, lekin prezident sifatida bu jinoyatlarga ko'z yumib kelayapti",- deydi faol. "Amerika bu mukofotni Qirg'izistonda kimgadir bermoqchi bo'lsa, adolat yo'lida haqiqatan ter to'kib kelayotgan, o'z hayotini xavf ostiga qo'yib bo'lsa-da, inson huquqlari poymol etilayotgani haqida ochiq gapirayotgan Tolekan Ismoilova va Aziza Abdurasulova kabi ayollar bor". Otunbayevaning Vashington safari xususida "Amerika Ovozi" kundalik radio dasturi va mana shu saytda ma'lumot berib boramiz. Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.